10. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ-ΔΙΚΑΙΟΣΥΝΗΣ Αριθ. 26106  της 5-22 Μαΐου 2000 (ΦΕΚ Β΄649) Καθορισμός της διαδικασίας εκκαθάρισης και των δικαιολογητικών που απαιτούνται για την καταβολή αμοιβής σε δικηγόρους που διορίζονται αυτεπαγγέλτως. Έχοντας υπόψη: 1) Τις διατάξεις: α)του άρθρου 96Α του Κώδικα Ποινικής Δικονομίας που προσετέθη με το άρθρο 17 Ν. 2721/99 (ΦΕΚ 112 Α') και του άρθρου 44 του ιδίου νόμου. 2) Το άρθρο 29 A.Ν. 1558/1995 (ΦΕΚ 137 Α') όπως προσετέθη με το άρθρο 27 Ν. 2081/92 (ΦΕΚ 154 Α΄) και αντικαταστάθηκε με το άρθρο 1 § 2α του Ν. 2469/97 (ΦΕΚ 38 Α'). 3) Την κοινή απόφαση του Πρωθυπουργού και του Υπουργού Οικονομικών, αριθ. 1039386/441/Α0006/ΦΕΚ 571Β΄/ 21.4.2000 "Ανάθεση αρμοδιοτήτων  Υπουργού Οικονομικών στους Υφυπουργούς Οικονομικών" και 4)Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: Καθορίζουμε τη διαδικασία εκκαθάρισης και τα δικαιολογητικά που απαιτούνται για την καταβολή αμοιβής σε δικηγόρους που διορίζονται αυτεπαγγέλτως σύμφωνα με τη διάταξη του άρθρου 96 Α΄ του Κώδικα Ποινικής Δικονομίας που προσετέθη με το άρθρο 17 του Ν. 2721/99 (ΦΕΚ 112 Α') και καταβάλλεται, εφόσον άσκησαν το έργο της υπεράσπισης η προβλεπόμενη κατώτατη αμοιβή από τον Κώδικα των Δικηγόρων ή η αυξημένη αμοιβή του εδ. 2 της 4 του άρθρου 17 του Ν. 2721/99 εφόσον συντρέχουν οι προϋποθέσεις της διάταξης αυτής ως ακολούθως: Οι ανωτέρω δικηγόροι για την είσπραξη της αμοιβής τους οφείλουν να υποβάλουν στον πρόεδρο του δικαστηρίου ή συμβουλίου ή στον ανακριτή αίτηση με τα ακόλουθα δικαιολογητικά. 1. Αντίγραφο της πράξεως διορισμού τους ως συνηγόρων υπεράσπισης. 2. Βεβαίωση του προέδρου του δικαστηρίου ή του συμβουλίου ή του ανακριτού, από την οποία να βεβαιώνεται ότι παρέστησαν και άσκησαν το έργο της υπεράσπισης. 3. Δελτίο παροχής υπηρεσιών. Σελ. 228(β) Τεύχος 1357 Σελ. 98 4. Την πράξη ορισμού αυξημένης αμοιβής σύμφωνα με την παρ. 4 του άρθρου 17 Ν. 2721/99 του κατά περίπτωση κατά τα άνω αρμοδίου οργάνου. Τα ανωτέρω δικαιολογητικά θα διαβιβάζονται μερίμνη των ανωτέρω οργάνων στο Υπουργείο Δικαιοσύνης (Οικονομική Υπηρεσία) για έγκριση και αναγνώριση δαπάνης. Στη συνέχεια η Οικονομική Υπηρεσία, επισυνάπτοντας τη σχετική απόφαση ανάληψης της υποχρέωσης και την κατάσταση πληρωμής της δαπάνης εις διπλούν θα τα υποβάλει στην οικεία Υ.Δ.Ε. για την εκκαθάριση και την έκδοση του σχετικού χρηματικού εντάλματος πληρωμής στο όνομα του δικαιούχου δικηγόρου και επί της αρμοδίας Δ.Ο.Υ. που υπάγεται ο δικαιούχος. Η εν λόγω δαπάνη θα βαρύνει τις πιστώσεις του φορέα 17-110 και τον Κ.Α.Ε.0871. 9.Ε.β.10 Εκκαθάριση ποινικών εξόδων 